2017. október 20. CEST 13:38véleményföldrajzi hely: Budapest [4509]építészek, alkotók: Biri Balázs [12], Szabó Levente [55]
2. Kollégiumi szárnyak és a közösségi „torony”. Olyan közösségi tereket hoztunk létre, amelyek koncentráltan, de a lakóegységektől elkülönítve adnak lehetőséget a kapcsolatteremtésre. Így kerültek a valamennyi kollégiumi lakót és vendégeiket érintő közösségi funkciók a földszintre és az egyes szintekhez kapcsolódó társalgó-teakonyha funkciók a belső „torony”-ba, míg a kollégiumi szobák egy L-alakú épülettömegbe.
Az épület egészének térszervezése egyszerű, logikus és könnyen áttekinthető. Minden közösségi funkciót a földszinten és a hátsó „torony”-ba szervezve helyeztünk el. A Czuczor utcai épületrész földszint + 8 emeletes, ahol a 8. emeleten (részben tetőtérben) kapnak helyet a déli homlokzatra szervezett professzori lakások, melyekhez egy kis terasz is kapcsolódik a lépcsőház mellett. Az utcára merőleges épületrész földszint + 6 emeletes, melynek tetején egy diákoknak szánt nagyobb tetőterasz alakul ki, zöldfelülettel.
A telek beépítési lehetőségei és a program együttesen lényegében kijelölték az utcafronti épületkubus kontúrját. Építészeti koncepciónkkal, a tervezett anyaghasználattal e relatíve nagyméretű épülettömeget légies, transzparens módon igyekeztük megfogalmazni. A homlokzati anyagválasztásnál alapvetően az épület két fő elemét különböztettük meg: a földszinti szintet és az „azon álló” közösségi tornyot, valamint az L-alakú kollégiumi épületrészt. Az előbbi magasfényű keményvakolattal monolit hatású megjelenést kapna, megnyitásai a mögöttes funkció szerinti, jellemzően nagy, egybefüggő felületekkel történne.
A kollégiumi szárny esetében alapvetően az utcai, városképet meghatározó homlokzatból indultunk ki. Mivel nem elkerülhető a szobák ismétlődéséből, és a környező házakhoz képest kis belmagasságból kialakuló homlokzatképzés „unalma”, ezért a szükségképp lyuk-architektúrás homlokzatot átértelmeztük. A szobaegységek párosításával, az ablakok eltolásával egyrészt lehetővé vált a parapetek mélyítése (azaz több fény bejuttatása), másrészt olyan homlokzati felület jön létre, amely szövetszerűségével izgalmas elemévé tud válni a környezetének.
4687 olvasás14883 galéria olvasás
építészek, alkotók: Biri Balázs, Szabó Leventetervezés éve: 2017földrajzi hely: Budapest
Tabló 1 (15.66 MB)Tabló 2 (14.75 MB)Tabló 3 (15.21 MB)Tabló 4 (18.79 MB)Tabló 5 (16.80 MB)Tabló 6 (13.90 MB)